NAUJA REDAKCIJA nuo 2022 07 01

(TAR, 2022, Nr. 2022-14249)

LIETUVOS RESPUBLIKOS SOCIALINĖS APSAUGOS IR DARBO MINISTRAS

ĮSAKYMAS

**DĖL SOCIALINIŲ PASLAUGŲ KATALOGO PATVIRTINIMO**

2006 m. balandžio 5 d. Nr. A1-93

Vilnius

Vadovaudamasi Lietuvos Respublikos Vyriausybės 2006 m. kovo 16 d. nutarimo Nr. 259 „Dėl įgaliojimų suteikimo įgyvendinant Lietuvos Respublikos socialinių paslaugų įstatymą“ 3 punktu,

tvirtinu Socialinių paslaugų katalogą (pridedama).

SOCIALINĖS APSAUGOS IR DARBO MINISTRĖ VILIJA BLINKEVIČIŪTĖ

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos socialinės apsaugos ir darbo

ministro 2006 m. balandžio 5 d. įsakymu Nr. A1-93

**SOCIALINIŲ PASLAUGŲ KATALOGAS**

**I SKYRIUS**

**BENDROSIOS NUOSTATOS**

1. Socialinių paslaugų katalogas (toliau – Katalogas) apibrėžia socialines paslaugas, jų turinį pagal socialinių paslaugų rūšis ir socialinių paslaugų įstaigų tipus.

2. Kataloge išdėstomos socialinių paslaugų rūšys, jos apibūdinamos pagal kriterijus (apibrėžimas, tikslas, gavėjai, teikimo vieta, paslaugos teikimo trukmė/dažnumas, paslaugos sudėtis, paslaugas teikiantys specialistai). Paslaugoms suteikiamas kodas, kuris naudojamas Socialinės paramos šeimai informacinėje sistemoje (toliau – SPIS), pateikiami socialinių paslaugų įstaigų tipai.

3. Kataloge vartojamos sąvokos atitinka Lietuvos Respublikos socialinių paslaugų įstatyme, Lietuvos Respublikos apsaugos nuo smurto artimoje aplinkoje įstatyme, Lietuvos Respublikos vaiko teisių apsaugos pagrindų įstatyme, Lietuvos Respublikos jaunimo politikos pagrindų įstatyme, Iš pataisos įstaigų paleidžiamų (paleistų) asmenų socialinės integracijos tvarkos apraše, patvirtintame Lietuvos Respublikos socialinės apsaugos ir darbo ministro ir Lietuvos Respublikos teisingumo ministro 2020 m. spalio 8 d. įsakymu Nr. A1-939/1R-324 „Dėl Iš pataisos įstaigų paleidžiamų (paleistų) asmenų socialinės integracijos tvarkos aprašo patvirtinimo“, apibrėžtas sąvokas.

4. Teikiant socialines paslaugas, su asmenimis (šeimomis, bendruomenėmis) bendraujama jiems suprantama forma (pvz. gestų kalba).

5. Individualios priežiūros darbuotojai ir (ar) užimtumo specialistai bendrąsias ir specialiąsias socialines paslaugas teikia komandoje su socialiniu darbuotoju.

**II SKYRIUS**

**PREVENCINĖS SOCIALINĖS PASLAUGOS**

6.Prevencinių socialinių paslaugų tikslas – padėti asmeniui (šeimai) ir (ar) bendruomenei išvengti galimų socialinių problemų ir (ar) socialinės rizikos atsiradimo, sudaryti sąlygas asmeniui (šeimai) ugdyti ir (ar) stiprinti gebėjimus savarankiškai spręsti socialines problemas, palaikyti socialinius ryšius su visuomene, taip pat padėti didinti socialinę įtrauktį.

*KEISTA (lentelė):*

*2022 06 30 įsakymu Nr. A1-451 (nuo 2023 01 01)*

*(TAR, 2022, Nr. 2022-14249)*

|  |  |  |  |  |
| --- | --- | --- | --- | --- |
| **Eil.****Nr.** | **Kodas SPIS** | **Paslaugos pavadinimas** | **Kriterijus** | **Apibūdinimas** |
| **1** | **2** | **3** | **4** | **5** |
| **6.1.** | **001** | **Potencialių socialinių paslaugų gavėjų paieška**  | **Apibrėžimas** | Asmenų, kurie patiria įvairių sunkumų, paieška, santykio užmezgimas, palaikymas ir (ar) jų įtraukimas į pagalbos procesą. Paslauga susideda iš:- konkrečios teritorijos ir (ar) tikslinės grupės asmenų stebėjimo ir situacijos vertinimo;- veiklų ir veiksmų, siekiant užmegzti ryšius su pasirinktos tikslinės grupės asmeniu;- veiklų ir veiksmų, siekiant palaikyti ryšį ir stiprinti santykius;- pasiūlymo asmeniui kreiptis pagalbos, siekiant spręsti jo patiriamus sunkumus  |
|  |  |  | **Gavėjai** | Asmenys ir šeimos  |
|  |  |  | **Teikimo vieta** | Asmens (šeimos) namuose, įstaigose, organizacijose, viešosiose erdvėse, viešuose renginiuose ir kt. |
|  |  |  | **Teikimo trukmė/dažnumas** | Pagal poreikį |
|  |  |  | **Paslaugas teikiantys specialistai** | Socialiniai darbuotojai, psichologai, su jaunimu dirbantys specialistai, priklausomybių konsultantai, užimtumo, sielovados darbuotojai ir kiti specialistai |
|  |  |  | **Ypatumai** | Paslauga teikiama bendradarbiaujant su įvairiomis socialinio darbo įgyvendinimo srityse veikiančiomis įstaigomis, organizacijomis, vietos bendruomene, kitais suinteresuotais asmenimis |
| **6.2.** | **100** | **Kompleksinės paslaugos šeimai** | **Apibrėžimas** | Paslaugos, skirtos asmens (šeimos), patyrusio (-ios) sunkumų, gebėjimams savarankiškai spręsti iškilusias problemas stiprinti, siekiant ateityje išvengti galimų didesnių socialinių problemų ir (ar) socialinės rizikos  |
|  |  |  | **Gavėjai** | Asmenys ir šeimos |
|  |  |  | **Teikimo vieta** | Socialinių paslaugų įstaigose, asmens (šeimos) namuose ir kt.  |
|  |  |  | **Teikimo trukmė/dažnumas** | Pagal poreikį |
|  | **101** |  | **Paslaugos sudėtis** | Individualių ir (ar) grupinių konsultacijų organizavimas ir teikimas asmenims, patiriantiems sunkumų asmeniniame gyvenime ir (ar) šeimoje |
| **102** | Savitarpio pagalbos grupių organizavimas ir vedimas asmenims, patyrusiems sunkumų asmeniniame gyvenime ir (ar) šeimoje |
| **103** |  |  | Socialinių įgūdžių grupių vaikams ir paaugliams organizavimas ir vedimas – vaikų ir paauglių gyvenime reikalingų įvairius socialinius įgūdžius, nuostatas ugdančių teminių grupių užsiėmimai |
| **104** | Tėvystės mokymų organizavimas ir teikimas – paslaugos, teikiamos šeimoms, norinčioms tobulinti ar įgyti tėvystės įgūdžių, siekiant išugdyti geriausias tėvų ir vaikų savybes ir padėti jiems atskleisti savo gebėjimus ir galimybes |
| **105** | Šeimos mediacija – paslauga, teikiama neteisminiam civilinių ginčų taikinamajam tarpininkavimui, siekiant ginčus, tarpusavio konfliktus spręsti taikiai |
| **106** | Šeimos konsultavimas asmens (šeimos) namuose – konsultacijos asmens (šeimos) namuose (gyvenamojoje vietoje), gimus kūdikiui, nustačius neįgalumą ir (ar) specialiuosius poreikius asmeniui ir kt. |
|  | **107** |  |  | Pavėžėjimo paslauga asmenims (šeimoms), gaunantiems kompleksines paslaugas. Jei nėra galimybių naudotis viešuoju transportu (viešojo transporto nėra arba jis yra, bet neužtikrinama, kad paslaugų gavėjas laiku atvyks į paslaugų teikimo vietą ir dėl to jam negalės būti suteiktos numatytos apimties paslaugos) ar asmeniniu transportu |
|  | **108** |  |  | Vaikų priežiūros paslauga teikiama tuo pačiu metu, kai tėvams teikiamos kitos kompleksinės paslaugos, ji gali būti teikiama ne ilgiau kaip 4 val. per dieną visiems tėvams (įtėviams, globėjams) |
|  |  |  | **Paslaugas teikiantys specialistai** | Psichologai, socialiniai darbuotojai, individualios priežiūros darbuotojai, mediatoriai, užimtumo specialistai, jaunimo darbuotojai ir kiti specialistai |
|  |  |  | **Ypatumai** | Rekomenduojama asmeniui (šeimai) teikti paslaugų rinkinį, susidedantį bent iš 2 šiame papunktyje nurodytų paslaugų. Kompleksines paslaugas šeimai vieno langelio principu organizuoja, o prireikus ir teikia bendruomeniniai šeimos namai |
| **6.3.** | **120** | **Darbas su bendruomene** | **Apibrėžimas** | Asmenų, šeimų, jų grupių bei organizacijų gebėjimų, įgūdžių ir motyvacijos spręsti bendruomenės problemas puoselėjimas ir stiprinimas, siekiant kurti bendruomenei socialiai saugią aplinką.Paslauga apima šiuos elementus:- bendruomenės situacijos (ryšių, gebėjimų ir išteklių) stebėsena ir grįžtamojo ryšio organizavimas;- ryšių tarp įvairių asmenų grupių stiprinimas ir šių grupių telkimas;- asmenų gebėjimo veikti savarankiškai ir iniciatyviai stiprinimas;- viešųjų erdvių, reikalingų bendruomenei, paieška ir jų prieinamumo organizavimas; - telkiančių ir įgalinančių bendruomeninių veiklų inicijavimas ir palaikymas;- bendruomeniniam veikimui būtinų gebėjimų stiprinimas (iniciatyva, bendravimas ir bendradarbiavimas, planavimas);- socialiai pažeidžiamų grupių identifikavimas ir jų ryšio su bendruomene stiprinimas |
|  |  |  | **Gavėjai** | Asmenys, šeimos, bendruomenė |
|  |  |  | **Teikimo vieta** | Viešosios erdvės, įstaigos, organizacijos ir kt. |
|  |  |  | **Teikimo trukmė/dažnumas** | Pagal poreikį |
|  |  |  | **Paslaugas teikiantys specialistai** | Įvairių įstaigų, organizacijų (socialinių paslaugų, švietimo, sveikatos priežiūros įstaigų, teisėsaugos, krašto apsaugos ir kt.) socialiniai darbuotojai, psichologai, užimtumo ir kiti specialistai |
|  |  |  | **Ypatumai** | Paslauga teikiama bendradarbiaujant su bendruomenėmis, seniūnijomis, seniūnaitijomis ir įvairiomis socialinio darbo įgyvendinimo srityse veikiančiomis institucijomis, įstaigomis, organizacijomis  |
| **6.4.** | **130** | **Šeimos konferencija** | **Apibrėžimas** | Šeimos ir vaiko (vaikų) įgalinimas ir taikinimas, ieškant šeimos ir vaiko paramos išteklių tarp išplėstinės šeimos ir (ar) kitų šeimai svarbių asmenų, siekiant įtraukti į sprendimo dėl vaiko šeimoje ir kitoje aplinkoje situacijos gerinimo priėmimą patį vaiką, jo šeimą ir išplėstinę šeimą |
|  |  |  | **Gavėjai** | Vaikai ir jų šeimos |
|  |  |  | **Teikimo vieta** | Asmens (šeimos) namuose, įstaigose, organizacijose, viešosiose erdvėse ir kt. |
|  |  |  | **Teikimo trukmė/dažnumas** | Viena šeimos konferencija iki 35 val., ne daugiau kaip 2 kartus per kalendorinius metus |
|  |  |  | **Paslaugas teikiantys specialistai** | Šeimos konferencijos koordinatoriai |
|  |  |  | **Ypatumai** | Šeimos konferencijos koordinatorius negali teikti Šeimos konferencijos paslaugos šeimai, kuriai jis teikė arba teikia kitas socialines paslaugas ar pagalbą vaikui ir (ar) jo tėvams |
| **6.5.** | **230** | **Atvirasis darbas su jaunimu** | **Apibrėžimas** | Paslauga teikiama siekiant ugdyti jaunų žmonių asmenines ir socialines kompetencijas, padėti jiems aktyviai įsitraukti į bendruomeninius ir visuomeninius procesus, lanksčiai ir konstruktyviai reaguoti į jauno žmogaus gyvenimo pokyčius. Jaunimas motyvuojamas dalyvauti jo interesus atitinkančioje veikloje, skatinamas tobulėti, ugdyti verslumą ir darbo rinkai reikalingus įgūdžius |
|  |  |  | **Gavėjai** | Mažiau galimybių turintis jaunimas |
|  |  |  | **Teikimo vieta** | Atviruosiuose jaunimo centruose, atvirose jaunimo erdvėse |
|  |  |  | **Teikimo trukmė/dažnumas** | Pagal poreikį |
|  |  |  | **Paslaugas teikiantys specialistai** | Su jaunimu dirbantys specialistai arba Jaunimo reikalų agentūros sertifikuotas jaunimo darbuotojas |
|  |  |  | **Ypatumai** | Paslauga organizuojama individualiai ir (arba) dirbant su grupe |
| **6.6.** | **231** | **Mobilusis darbas su jaunimu** | **Apibrėžimas** | Teikiant šią paslaugą, siekiama padėti jauniems žmonėms išspręsti kylančias problemas ir įveikti sunkumus (pvz., ugdymosi, užimtumo problemas ir pan.), sukurti saugią, atvirą, neformalią, neįpareigojančią aplinką, kurioje jauni žmonės galėtų kartu su draugais ir bendraamžiais ugdyti(s) socialinius įgūdžius. Teikiant paslaugą, siekiama padėti jaunimui įsitraukti į arčiausiai jo esančią darbo su jaunimu infrastruktūrą, savanorišką veiklą ir jaunimo organizacijų veiklą, užtikrinant turiningą laisvalaikį, ugdymą(si) ir socialinę integraciją, įgalinti jaunimą aktyviai veikti jaunų žmonių gyvenamojoje teritorijoje |
|  |  |  | **Gavėjai** | Mažiau galimybių turintis jaunimas |
|  |  |  | **Teikimo vieta** | Gyvenamoji teritorija, kurioje nėra darbo su jaunimu infrastruktūros |
|  |  |  | **Teikimo trukmė/dažnumas** | Pagal poreikį |
|  |  |  | **Paslaugas teikiantys specialistai** | Mobilųjį darbą su jaunimu vykdo darbuotojų komanda, kurioje dirba ne mažiau kaip 2 darbuotojai. Bent vienas darbuotojas, vykdantis mobilųjį darbą su jaunimu, privalo turėti socialinio darbo, socialinės pedagogikos, psichologijos arba edukologijos išsilavinimą arba jaunimo darbuotojo sertifikatą |
|  |  |  | **Ypatumai** | Paslauga teikiama nuvykus į gyvenamąją teritoriją, kurioje nėra darbo su jaunimu infrastruktūros, atsižvelgiant į individualius šioje teritorijoje gyvenančių jaunų žmonių poreikius |

**III SKYRIUS**

**BENDROSIOS SOCIALINĖS PASLAUGOS**

7. Bendrosios socialinės paslaugos yra atskiros, be nuolatinės specialistų priežiūros teikiamos paslaugos. Bendrųjų socialinių paslaugų tikslas – ugdyti ar kompensuoti asmens (šeimos) gebėjimus savarankiškai rūpintis asmeniniu (šeimos) gyvenimu ir dalyvauti visuomenės gyvenime. Bendrosios socialinės paslaugos teikiamos socialinių paslaugų įstaigose, asmens namuose ir kitose vietose, kur organizuojamas socialinių paslaugų teikimas. Paslaugų teikimo trukmė/dažnumas priklauso nuo asmens (šeimos) socialinių paslaugų poreikio.

8. Bendrosios socialinės paslaugos:

|  |  |  |  |  |
| --- | --- | --- | --- | --- |
| **Eil.****Nr.** | **Kodas SPIS** | **Paslaugos pavadinimas** | **Kriterijus** | **Apibūdinimas** |
| **1** | **2** | **3** | **4** | **5** |
| **8.1.** | **201** | **Informavimas** | **Apibrėžimas** | Reikalingos informacijos apie socialinę pagalbą suteikimas asmeniui (šeimai) |
|  |  |  | **Gavėjai** | Socialinę riziką patiriantys vaikai ir jų šeimos,vaikai su negalia ir jų šeimos,likę be tėvų globos vaikai,suaugę asmenys su negalia ir jų šeimos,senyvo amžiaus asmenys ir jų šeimos,socialinę riziką patiriantys suaugę asmenys ir jų šeimos, socialinę riziką patiriančios šeimos,vaikus globojančios šeimos,mažiau galimybių turintis jaunimas,krizinėje situacijoje (skyrybos, darbo praradimas, artimojo netektis ir kt.) esančios šeimos ir jų nariai,kiti asmenys ir šeimos |
|  |  |  | **Teikimo vieta** | Įvairiose institucijose (socialinių paslaugų, švietimo, sveikatos priežiūros įstaigose, nevyriausybinėse organizacijose (toliau – NVO), atviruosiuose jaunimo centruose, atvirosiose jaunimo erdvėse ir kt.), asmens namuose ir kt. |
|  |  |  | **Teikimo trukmė/dažnumas** | Pagal poreikį |
|  |  |  | **Paslaugas teikiantys specialistai** | Socialinio darbo įgyvendinimo srityse dirbantys socialiniai darbuotojai |
| **8.2.** | **202** | **Konsultavimas** | **Apibrėžimas** | Pagalba, kurią teikiant kartu su asmeniu analizuojama asmens (šeimos) problema ir ieškoma veiksmingų jos sprendimo būdų |
|  |  |  | **Gavėjai** | Socialinę riziką patiriantys vaikai ir jų šeimos,vaikai su negalia ir jų šeimos,likę be tėvų globos vaikai,suaugę asmenys su negalia ir jų šeimos,senyvo amžiaus asmenys ir jų šeimos,socialinę riziką patiriantys suaugę asmenys ir jų šeimos,socialinę riziką patiriančios šeimos,vaikus globojančios šeimos,krizinėje situacijoje (skyrybos, darbo praradimas, artimojo netektis ir kt.) esančios šeimos ir jų nariai,mažiau galimybių turintis jaunimas,kiti asmenys ir šeimos |
|  |  |  | **Teikimo vieta** | Įvairiose institucijose (socialinių paslaugų, švietimo, sveikatos priežiūros įstaigose, NVO ir kt.),asmens namuose ir kt. |
|  |  |  | **Teikimo trukmė/dažnumas** | Kol problema bus išspręsta |
|  |  |  | **Paslaugas teikiantys specialistai** | Įvairių institucijų (socialinių paslaugų, švietimo, sveikatos priežiūros įstaigų, NVO ir kt.) socialiniai darbuotojai, psichologai, kiti specialistai |
| **8.3.** | **203** | **Tarpininkavimas ir atstovavimas** | **Apibrėžimas** | Pagalbos asmeniui (šeimai) suteikimas sprendžiant įvairias asmens (šeimos) problemas (teisines, sveikatos, ūkines, buitines), tvarkant dokumentus, mokant mokesčius, registruojant pas specialistus, organizuojant ūkinius darbus ir kt., tarpininkaujant tarp asmens (šeimos) ir jo aplinkos (kitų institucijų, specialistų, asmenų) |
|  |  |  | **Gavėjai** | Socialinę riziką patiriantys vaikai ir jų šeimos,vaikai su negalia ir jų šeimos,likę be tėvų globos vaikai,suaugę asmenys su negalia ir jų šeimos,senyvo amžiaus asmenys ir jų šeimos,socialinę riziką patiriantys suaugę asmenys ir jų šeimos,socialinę riziką patiriančios šeimos,vaikus globojančios šeimos,krizinėje situacijoje (skyrybos, darbo praradimas, artimojo netektis ir kt.) esančios šeimos ir jų nariai,mažiau galimybių turintis jaunimas,kiti asmenys ir šeimos |
|  |  |  | **Teikimo vieta** | Įvairiose institucijose (socialinių paslaugų, švietimo, sveikatos priežiūros įstaigose, NVO ir kt.),asmens namuose ir kt. |
|  |  |  | **Teikimo trukmė/dažnumas** | Kol problema bus išspręsta |
|  |  |  | **Paslaugas teikiantys specialistai** | Įvairių institucijų (socialinių paslaugų, švietimo, sveikatos priežiūros įstaigų, NVO ir kt.) socialiniai darbuotojai |
| **8.4**. | **204** | **Maitinimo organizavimas** | **Apibrėžimas** | Pagalba asmenims (šeimoms), kurie dėl nepakankamo savarankiškumo ar nepakankamų pajamų nepajėgia apsirūpinti maistu patys. Maitinimas gali būti organizuojamas pristatant karštą maistą ar maisto produktus į namus, suteikiant nemokamą maitinimą valgyklose, bendruomenės įstaigose ar kitose maitinimo vietose, organizuojant ir teikiant paramą maistu  |
|  |  |  | **Gavėjai** | Socialinę riziką patiriantys vaikai ir jų šeimos,vaikai su negalia ir jų šeimos,suaugę asmenys su negalia ir jų šeimos,senyvo amžiaus asmenys ir jų šeimos,socialinę riziką patiriantys suaugę asmenys ir jų šeimos,socialinę riziką patiriančios šeimos,kiti asmenys ir šeimos |
|  |  |  | **Teikimo vieta** | Socialinių paslaugų įstaigose,labdaros valgyklose ir kitose maitinimo vietose,asmens namuose ir kt. |
|  |  |  | **Teikimo trukmė/dažnumas** | Pagal poreikį |
|  |  |  | **Paslaugas teikiantys specialistai** | Įvairių institucijų (socialinių paslaugų, švietimo, sveikatos priežiūros įstaigų, NVO ir kt.) socialiniai darbuotojai, individualios priežiūros darbuotojai, kiti specialistai |
| **8.5.** | **205** | **Aprūpinimas būtiniausiais drabužiais ir avalyne** | **Apibrėžimas** | Būtiniausių drabužių, avalynės ir kitų reikmenų teikimas |
|  |  |  | **Gavėjai** | Vaikai su negalia ir jų šeimos,suaugę asmenys su negalia ir jų šeimos,senyvo amžiaus asmenys ir jų šeimos,socialinę riziką patiriantys suaugę asmenys ir jų šeimos,socialinę riziką patiriančios šeimos,kiti asmenys ir šeimos |
|  |  |  | **Teikimo vieta** | Socialinių paslaugų įstaigose ir kt. |
|  |  |  | **Teikimo trukmė/dažnumas** | Pagal poreikį |
|  |  |  | **Paslaugas teikiantys specialistai** | Įvairių institucijų (socialinių paslaugų, švietimo, sveikatos priežiūros įstaigų, NVO ir kt.) socialiniai darbuotojai, individualios priežiūros darbuotojai, kiti specialistai |
| **8.6.** | **206** | **Transporto organizavimas** | **Apibrėžimas** | Paslauga, teikiama pagal poreikius asmenims, kurie dėl negalios, ligos ar senatvės turi judėjimo problemų ir dėl to ar dėl nepakankamų pajamų negali naudotis visuomeniniu ar individualiu transportu. Transporto organizavimo paslauga apima ir pagal individualius asmens poreikius teikiamą pagalbą, palydint asmenį iš jo namų iki transporto priemonės, iš jos iki tikslo objekto ir atgal |
|  |  |  | **Gavėjai** | Vaikai su negalia ir jų šeimos,suaugę asmenys su negalia ir jų šeimos,senyvo amžiaus asmenys ir jų šeimos, socialinę riziką patiriančios šeimos,kiti asmenys ir šeimos |
|  |  |  | **Teikimo vieta** | Įvairiose institucijose (socialinių paslaugų, švietimo, sveikatos priežiūros įstaigose, NVO ir kt.), asmens namuose ir kt. |
|  |  |  | **Teikimo trukmė/dažnumas** | Pagal poreikį |
|  |  |  | **Paslaugas teikiantys specialistai** | Įvairių institucijų (socialinių paslaugų, švietimo, sveikatos priežiūros įstaigų, NVO ir kt.) darbuotojai – socialiniai darbuotojai, individualios priežiūros darbuotojai, kiti specialistai |
| **8.7.** | **207** | **Sociokultūrinės paslaugos** | **Apibrėžimas** | Laisvalaikio organizavimo paslaugos, teikiamos siekiant išvengti socialinių problemų, mažinant socialinę atskirtį, aktyvinant bendruomenę; jas teikiant, asmenys (šeimos) gali bendrauti, dalyvauti grupinio socialinio darbo užsiėmimuose, užsiimti mėgstama veikla |
|  |  |  | **Gavėjai** | Vaikai su negalia ir jų šeimos, likę be tėvų globos vaikai, suaugę asmenys su negalia ir jų šeimos, senyvo amžiaus asmenys ir jų šeimos, socialinę riziką patiriantys vaikai ir jų šeimos,socialinę riziką patiriantys suaugę asmenys ir jų šeimos,socialinę riziką patiriančios šeimos,kiti asmenys ir šeimos |
|  |  |  | **Teikimo vieta** | Socialinių paslaugų įstaigose (bendruomenės centruose, dienos centruose ir kt.) |
|  |  |  | **Teikimo trukmė/dažnumas** | Pagal poreikį |
|  |  |  | **Paslaugas teikiantys specialistai** | Socialinių paslaugų įstaigų darbuotojai – socialiniai darbuotojai, individualios priežiūros darbuotojai, kiti specialistai |
| **8.8.** | **208** | **Asmeninės higienos ir priežiūros paslaugų organizavimas** | **Apibrėžimas** | Pagalba asmenims (šeimoms), kurie (-ios) dėl nepakankamų pajamų negali pasirūpinti savo higiena (pirties (dušo) ir (ar) skalbimo paslaugų organizavimas ir kt.) |
|  |  |  | **Gavėjai** | Socialinę riziką patiriantys vaikai ir jų šeimos,vaikai su negalia ir jų šeimos,suaugę asmenys su negalia ir jų šeimos,senyvo amžiaus asmenys ir jų šeimos,socialinę riziką patiriantys suaugę asmenys ir jų šeimos,socialinę riziką patiriančios šeimos,kiti asmenys ir šeimos |
|  |  |  | **Teikimo vieta** | Socialinių paslaugų įstaigose ir kt. |
|  |  |  | **Teikimo trukmė/dažnumas** | Pagal poreikį |
|  |  |  | **Paslaugas teikiantys specialistai** | Socialinių paslaugų įstaigų darbuotojai – socialiniai darbuotojai, individualios priežiūros darbuotojai, kiti specialistai |
| **8.9.** | **232** | **Darbas su jaunimu gatvėje** | **Apibrėžimas** | Darbo su jaunimu gatvėje (pagalbos) paslauga teikiama jaunuoliams ne institucinėje aplinkoje, o jų susibūrimo vietose, siekiant užmegzti santykius su sunkumų patiriančiais jaunais žmonėmis, leidžiančiais laiką gatvėje, skatinti jų motyvaciją keistis, padėti jiems atkurti arba užmegzti ryšius su socialine aplinka, įgalinti juos pasinaudoti įvairiomis savivaldybės teritorijoje jauniems žmonėms teikiamomis paslaugomis. Paslauga siekiama stiprinti asmeninius ir tarpasmeninius jaunimo bendravimo gebėjimus jo aplinkoje, organizuoti ir vykdyti veiklas, kurios padeda didinti jaunų žmonių sąmoningumą nusikalstamo elgesio, tabako, alkoholio, narkotinių ar kitų psichotropinių medžiagų vartojimo klausimais  |
|  |  |  | **Gavėjai** | Mažiau galimybių turintis jaunimas |
|  |  |  | **Teikimo vieta** | Neformalios jaunimo susibūrimo vietos (viešosios erdvės, gatvės, parkai, kavinės, sporto aikštynai, klubai ir kt.) |
|  |  |  | **Teikimo trukmė/dažnumas** | Pagal poreikį |
|  |  |  | **Paslaugas teikiantys specialistai** | Darbą su jaunimu gatvėje vykdo komanda, kurioje turi dirbti ne mažiau nei 2 darbuotojai, turintys socialinio darbo, socialinės pedagogikos, psichologijos išsilavinimą, arba Jaunimo reikalų agentūros sertifikuotas jaunimo darbuotojas |

**IV SKYRIUS**

**SPECIALIOSIOS SOCIALINĖS PASLAUGOS**

9. Specialiosios socialinės paslaugos yra visuma paslaugų, teikiamų asmeniui (šeimai), kurio gebėjimams savarankiškai rūpintis asmeniniu (šeimos) gyvenimu ir dalyvauti visuomenės gyvenime ugdyti ar kompensuoti prevencinių ir (ar) bendrųjų socialinių paslaugų nepakanka. Specialiųjų socialinių paslaugų tikslas – grąžinti asmens (šeimos) gebėjimus pasirūpinti savimi ir integruotis į visuomenę ar tenkinti asmens gyvybinius poreikius teikiant kompleksinę pagalbą. Specialiosios socialinės paslaugos teikiamos socialinių paslaugų įstaigose ir (ar) asmens namuose. Paslaugų teikimo trukmė/dažnumas priklauso nuo asmens (šeimos) socialinių paslaugų poreikio.

10. Socialinė priežiūra teikiama socialinių paslaugų įstaigose ar asmens namuose. Paslaugų teikimo dažnumas priklauso nuo konkrečios paslaugos ir nuo individualaus asmens (šeimos) tos paslaugos poreikio.

11. Į visų specialiųjų socialinių paslaugų sudėtį įeina informavimas, konsultavimas, tarpininkavimas ir (ar) atstovavimas.

12. Socialinės priežiūros paslaugos:

*KEISTA (lentelė):*

*2022 06 30 įsakymu Nr. A1-451 (nuo 2023 01 01)*

*(TAR, 2022, Nr. 2022-14249)*

|  |  |  |  |  |
| --- | --- | --- | --- | --- |
| **Eil.****Nr.** | **Kodas SPIS** | **Paslaugos pavadinimas** | **Kriterijus** | **Apibūdinimas** |
| **1** | **2** | **3** | **4** | **5** |
| **12.1.** | **310** | **Pagalba į namus** | **Apibrėžimas** | Asmens namuose teikiamos paslaugos, padedančios asmeniui (šeimai) tvarkytis buityje, rūpintis asmeniniu gyvenimu ir dalyvauti visuomenės gyvenime |
|  |  |  | **Gavėjai** | Suaugę asmenys su negalia ir jų šeimos,senyvo amžiaus asmenys ir jų šeimos,socialinę riziką patiriančios šeimos,vaikai su negalia ir jų šeimos,kiti asmenys ir jų šeimos (laikinai dėl ligos ar kitų priežasčių savarankiškumo netekę asmenys) |
|  |  |  | **Teikimo vieta** | Asmens namuose |
|  |  |  | **Teikimo trukmė/dažnumas** | Iki 10 val. per savaitę |
|  |  |  | **Paslaugos sudėtis**  | Bendravimas,maitinimo organizavimas (jei maistą pristato kitos tarnybos) arba maisto produktų nupirkimas, pristatymas ir pagalba ruošiant maistą,pagalba buityje ir namų ruošoje (skalbiant, tvarkant namus, apsiperkant ir kt.),palydėjimas į įvairias įstaigas,kasdienių asmens higienos įgūdžių palaikymas, laisvalaikio ar užimtumo paslaugų organizavimas,kitos pagalbos organizavimas ligos paūmėjimo ar krizių atvejais,kitos paslaugos, reikalingos siekiant asmeniui sudaryti galimybes gyventi savo namuose |
|  |  |  | **Paslaugas teikiantys specialistai** | Socialiniai darbuotojai, individualios priežiūros darbuotojai, kiti specialistai |
|  |  |  | **Ypatumai** | Pagalbos į namus paslauga konkrečiam asmeniui, atsižvelgiant į jo poreikius, gali būti skirtinga. Visais atvejais pagalbos į namus paslaugą turi sudaryti ne mažiau nei 3 į šios paslaugos sudėtį įeinančios šiame papunktyje nurodytos paslaugos |
| **12.2.** | **320** | **Socialinių įgūdžių ugdymas, palaikymas ir (ar) atkūrimas** | **Apibrėžimas** | Paslaugos, teikiamos asmenims (šeimoms), siekiant stiprinti jų bendravimo gebėjimus (ieškant pagalbos, prisitaikant prie naujų situacijų, dalyvaujant visuomenės gyvenime, užmezgant ir palaikant ryšius su artimaisiais ir pan.) ir (ar) organizuojant jų darbinį užimtumą  |
|  |  |  | **Gavėjai** | Socialinę riziką patiriantys vaikai ir jų šeimos,vaikai su negalia ir jų šeimos,suaugę asmenys su negalia ir jų šeimos,senyvo amžiaus asmenys ir jų šeimos,socialinę riziką patiriantys suaugę asmenys ir jų šeimos,iš pataisos įstaigų paleisti asmenys, nuo kurių paleidimo iš pataisos įstaigos dienos praėjo ne daugiau nei 12 mėn.,socialinę riziką patiriančios šeimos ir jų vaikai,vaikus su negalia ar raidos sutrikimais auginančios šeimos ir jų vaikai,asmenų su negalia šeimos ir jų vaikai,kiti asmenys ir jų šeimos |
|  |  |  | **Teikimo vieta** | Socialinių paslaugų įstaigoje (šeimos paramos centre, paramos šeimai tarnyboje, vaikų dienos centre, dienos centre socialinę riziką patiriantiems suaugusiems asmenims, dienos centre suaugusiems asmenims su negalia, bendruomenės centre, dienos centre, savarankiško gyvenimo namuose, apsaugotame būste, krizių centre), asmens namuose, socialinėse dirbtuvėse ir kt. |
|  |  |  | **Teikimo trukmė/dažnumas** | Pagal poreikį |
|  |  |  | **Paslaugos sudėtis** | bendravimas,maitinimo organizavimas,psichologinis konsultavimas,kasdienio gyvenimo įgūdžių ugdymas ir palaikymas (tvarkant pinigų apskaitą, apsiperkant ir mokant mokesčius, planuojant ir atliekant namų ruošos darbus, prižiūrint vaikus, bendraujant ir pan.),darbo įgūdžių ugdymas (siuvimas, mezgimas, audimas, dailė, keramika, savarankiškas patalpų, aplinkos tvarkymas ir pan.),pagalba sunkumus patiriančiai šeimai, turinčiai vaikų, (ugdant tėvų gebėjimus prižiūrėti, pozityviai auklėti ir ugdyti vaikus nuo gimimo, padedant šeimai sukurti palankią aplinką vaikų raidai,kitos paslaugos |
|  |  |  | **Paslaugas teikiantys specialistai** | Socialiniai darbuotojai, individualios priežiūros darbuotojai, psichologai, kiti specialistai |
|  |  |  | **Ypatumai**  | Socialinių įgūdžių ugdymo, palaikymo ir atkūrimo paslauga konkrečiam (-iai) asmeniui (šeimai), atsižvelgiant į jo (jos) poreikius, gali būti skirtinga. Visais atvejais socialinių įgūdžių ugdymo, palaikymo ir (ar) atkūrimo paslaugą turi sudaryti ne mažiau nei 3 į šios paslaugos sudėtį įeinančios šiame papunktyje nurodytos paslaugos |
| **12.3.** | **321** | **Palydėjimo paslauga jaunuoliams** | **Apibrėžimas** | Visuma tarpusavyje susijusių paslaugų ir (ar) priemonių, kurios teikiamos, siekiant padėti palydėjimo paslaugos jaunuoliams gavėjams prisitaikyti prie socialinės aplinkos, ugdyti jų gebėjimus spręsti kylančias socialines ir kitas problemas, t. y. palengvinti palydėjimo paslaugos jaunuoliams gavėjų socialinę integraciją bendruomenėje |
|  |  |  | **Gavėjai** | Likę be tėvų globos vaikai (nuo 16 m.), kuriems teikiama globa (rūpyba) socialinės globos įstaigoje,socialinę riziką patiriantys vaikai (nuo 16 m.), vaikai (nuo 16 m.), kurie gyvena socialinę riziką patiriančiose šeimose, sulaukę pilnametystės asmenys (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose |
|  |  |  | **Teikimo vieta** | Socialinių paslaugų įstaigoje, asmens namuose |
|  |  |  | **Teikimo trukmė/dažnumas** | Paslauga teikiama, iki paslaugos gavėjui sukaks 24 metai. Likusiems be tėvų globos vaikams (nuo 16 m.), kuriems teikiama globa (rūpyba) socialinės globos įstaigoje:pagalba su apgyvendinimu savarankiško gyvenimo namuose teikiama ne mažiau nei 10 val. per parą;pagalba be apgyvendinimo savarankiško gyvenimo namuose teikiama pagal poreikį. Socialinę riziką patiriantiems vaikams (nuo 16 m.), vaikams (nuo 16 m.), gyvenantiems socialinę riziką patiriančiose šeimose, pagalba teikiama nuo 1 iki 10 val. per savaitę.Sulaukusiems pilnametystės asmenims (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose (tiek teikiant su apgyvendinimu savarankiško gyvenimo namuose ar apsaugotame būste paslaugas, tiek be apgyvendinimo), pagalba teikiama nuo 1 iki 10 val. per savaitę |
|  |  |  | **Paslaugos sudėtis**  | Bendravimas,psichologinės ir psichoterapinės pagalbos organizavimas, kasdienio gyvenimo įgūdžių ugdymas ir palaikymas (tvarkant pinigų apskaitą, perkant reikalingas prekes, paslaugas ir mokant mokesčius, planuojant ir atliekant namų ruošos darbus ir pan.),socialinių įgūdžių ugdymas, palaikymas ir (ar) atkūrimas,darbo įgūdžių ugdymas,kitos paslaugos |
|  |  |  | **Paslaugas teikiantys specialistai** | Socialiniai darbuotojai,individualios priežiūros darbuotojai,psichologai,kiti specialistai |
|  |  |  | **Ypatumai** | Paslauga su apgyvendinimu savarankiško gyvenimo namuose gali būti teikiama:likusiems be tėvų globos vaikams (nuo 16 m.), kuriems teikiama globa (rūpyba) socialinės globos įstaigoje (rekomenduojama socialinės globos įstaigos padalinyje);sulaukusiems pilnametystės asmenims (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose.Paslauga su apgyvendinimuapsaugotame būste gali būti teikiama:sulaukusiems pilnametystės asmenims (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose |
| **12.31.** | **325** | **Socialinė priežiūra šeimoms**  | **Apibrėžimas** | Paslaugos, teikiamos sunkumų patiriančiai šeimai, turinčiai vaikų (krizė, socialinių įgūdžių stoka, priklausomybės, smurtas, vaikų nepriežiūra ir pan.), siekiant ją įgalinti savarankiškai rūpintis savo vaikais ir tinkamai juos prižiūrėti, savarankiškai spręsti problemas, užtikrinti emocinę ir psichologinę gerovę, palaikyti glaudesnį santykį su socialine aplinka, stiprinti šeimos narių gebėjimus prižiūrėti, pozityviai auklėti ir ugdyti vaikus nuo gimimo, padėti šeimai sukurti vaikų raidai palankią aplinką ir išvengti socialinės atskirties  |
|  |  |  | **Gavėjai** | Socialinę riziką patiriančios šeimos ir jų vaikai,vaikus su negalia ar raidos sutrikimais auginančios šeimos ir jų vaikai,asmenų su negalia šeimos ir jų vaikai  |
|  |  |  | **Teikimo vieta** | Šeimos namuose, socialinių paslaugų įstaigoje, viešosiose erdvėse (pagalba apsiperkant, lankantis kitose įstaigose ir pan.) |
|  |  |  | **Teikimo trukmė/dažnumas** | Socialinio darbuotojo apsilankymas šeimos namuose – nuo 1 iki 7 kartų per savaitę, individualios priežiūros darbuotojo apsilankymas šeimos namuose – iki 10 val. per savaitę,socialinių paslaugų įstaigoje – pagal poreikį socialinio darbuotojo sprendimu (kai reikalinga kitų specialistų pagalba (pvz., psichologo) ar jei taip organizuoti paslaugas yra efektyviau) arba pagal šeimos narių poreikius (asmeninės higienos ir priežiūros paslaugų organizavimas, maitinimo organizavimas ir kt.) |
|  |  |  | **Paslaugos sudėtis** | Bendravimas, socialinių įgūdžių ugdymas, palaikymas ir (ar) atkūrimas,motyvavimas siekti teigiamų pokyčių šeimos gyvenime, kitų pagalbos priemonių pagal šeimos narių poreikius organizavimas (psichosocialinės ar intensyvios krizių įveikimo pagalbos, psichologinio konsultavimo, vaikų dienos socialinės priežiūros, piniginės paramos, užimtumo, sveikatos priežiūros, švietimo ir ugdymo, socialinio būsto, specialiųjų pagalbos priemonių ir kt.),pagalba šeimos nariams prižiūrint mažamečius vaikus ir vaikus su negalia, užtikrinant jų saugumą, įgūdžių ugdymą ir poreikių tenkinimą pagal vaiko amžių,kitų specialistų teikiamų paslaugų pagal poreikius organizavimas (psichologo, dietologo, gydytojo, kineziterapeuto ir kt.) |
|  |  |  | **Paslaugas teikiantys specialistai** | Socialiniai darbuotojai, individualios priežiūros darbuotojai  |
|  |  |  | **Ypatumai** | Paslauga gali būti pradedama teikti be šeimos (vieno iš suaugusių šeimos narių) prašymo ir teikiama tarpusavio susitarimo ir bendradarbiavimo su šeima pagrindu, derinant paslaugos teikimo laiką pagal šeimos narių interesus ir numatant lankstų darbo grafiką (galimybę teikti paslaugas ne darbo valandomis, ne darbo dienomis) |
| **12.4.** | **330** | **Apgyvendinimas savarankiško gyvenimo namuose** | **Apibrėžimas** | Namų aplinkos sąlygų sukūrimas ir reikalingų paslaugų suteikimas asmenims (šeimoms), kuriems nereikia nuolatinės, intensyvios priežiūros, sudarant jiems sąlygas savarankiškai tvarkytis asmeninį (šeimos) gyvenimą |
|  |  |  | **Gavėjai** | Suaugę asmenys su negalia,senyvo amžiaus asmenys,socialinę riziką patiriantys suaugę asmenys ir jų šeimos,socialinę riziką patiriančios šeimos,likę be tėvų globos vaikai (nuo 16 m.), kuriems teikiama socialinė globa (rūpyba) socialinės globos įstaigoje, sulaukę pilnametystės asmenys (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose; kiti asmenys ir jų šeimos |
|  |  |  | **Teikimo vieta** | Socialinių paslaugų įstaigose (savarankiško gyvenimo namuose) |
|  |  |  | **Teikimo trukmė/dažnumas** | Pagal poreikį |
|  |  |  | **Paslaugos sudėtis** | Apgyvendinimas,socialinių įgūdžių ugdymas, palaikymas ir (ar) atkūrimas,kasdienio gyvenimo įgūdžių ugdymas ir (ar) palaikymas, ir (ar) atkūrimas (savitvarka, asmens higiena, sveika gyvensena, namų ruoša, namų saugumas, švara virtuvėje ir kitur namuose, maisto gaminimas, biudžeto planavimas, pinigų taupymas ir valdymas, naudojimasis banko paslaugomis, apsipirkimas, orientavimasis aplinkoje, naudojimasis viešuoju transportu ir kt.),kitos paslaugos |
|  |  |  | **Paslaugas teikiantys specialistai** | Socialiniai darbuotojai,individualios priežiūros darbuotojai,kiti specialistai |
|  |  |  | **Ypatumai** | Savarankiško gyvenimo namuose asmenys (šeimos), iš dalies padedami socialinio darbuotojo ar individualios priežiūros darbuotojų, patys tvarkosi buitį (gaminasi maistą, moka už komunalines paslaugas, apsiperka);apgyvendinimo savarankiško gyvenimo namuose paslauga konkrečiam asmeniui gali būti teikiama, atsižvelgiant į jo poreikius;likusiems be tėvų globos vaikams (nuo 16 m.), kuriems teikiama socialinė globa (rūpyba) socialinės globos įstaigoje, ar sulaukusiems pilnametystės asmenims (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose, apgyvendinimo savarankiško gyvenimo namuose paslauga teikiama kaip palydėjimo paslaugos jaunuoliams dalis |
| **12.4¹.** | **328** | **Socialinė reabilitacija neįgaliesiems bendruomenėje** | **Apibrėžimas** | Kompleksiškai pagal negalios pobūdį, sunkumą ir specifiką teikiamos socialinių, savarankiško gyvenimo, mokymosi, darbinių įgūdžių ugdymo, palaikymo ar atkūrimo paslaugos, kuriomis siekiama įgalinti asmenis su negalia savarankiškai gyventi bendruomenėje, ugdytis ir dalyvauti darbo rinkoje ar užimtumo veikloje |
|  |  |  | **Gavėjai** | Suaugę asmenys su negalia ir jų šeimos (globėjai),vaikai su negalia ir jų šeimos (globėjai) |
|  |  |  | **Teikimo vieta** | Įvairiose institucijose (NVO, socialinių paslaugų įstaigose).Atsižvelgiant į asmens su negalia poreikius, paslaugos gali būti teikiamos ir asmens namuose |
|  |  |  | **Teikimo trukmė/dažnumas** | Paslaugos teikiamos pagal nustatytą poreikį bei sudarytą individualų planą. Paslaugos poreikis asmeniui peržiūrimas kasmet, tačiau jos teikimo trukmė asmeniui ne ilgesnė nei 3 metai, pagrindinės paslaugos turi būti teikiamos ne mažiau kaip 4 kartus per mėnesį |
|  |  |  | **Paslaugos sudėtis** | Pagrindinės paslaugos: Socialinių ir (ar) kasdienių savarankiško gyvenimo įgūdžių, gebėjimų ugdymas ir (ar) palaikymas, ir (ar) atkūrimas, suteikiant bendrąsias žinias ir praktiškai mokant spręsti dėl negalios buityje ir (ar) aplinkoje kylančias problemas,mokymosi, užimtumo ir (ar) darbinių įgūdžių ugdymas, atkūrimas ir (ar) stiprinimas, padedant pasirengti dalyvauti darbo rinkoje ir (ar) įsidarbinti, ir (ar) išsilaikyti darbo vietoje ar dalyvauti užimtumo veiklojePapildomos paslaugos:palydėjimas ir (ar) transporto organizavimas,aktyvaus judėjimo ir sveikos gyvensenos įgūdžių ugdymas, saviraiškos įgūdžių ir meninių gebėjimų lavinimas ir (ar) palaikymas, individuali ir (ar) grupinė emocinė-psichologinė pagalba, savitarpio paramos grupės |
|  |  |  | **Paslaugas teikiantys specialistai** | Socialiniai darbuotojai ir kiti specialistai (pvz., individualios priežiūros darbuotojai, psichologai, specialieji pedagogai, tiflopedagogai, ergoterapeutai, surdopedagogai, įvairių terapijų (pvz., užimtumo, meno ir pan.) specialistai ir pan.)  |
|  |  |  | **Ypatumai** | Socialinę reabilitaciją neįgaliesiems bendruomenėje sudaro 2 pagrindinės paslaugos.Papildomos paslaugos, nurodytos šiame papunktyje, gali būti teikiamos pagal asmens poreikį.Paslaugos konkrečiam asmeniui su negalia teikiamos pagal jo negalios pobūdį (pvz., teikiant paslaugas klausos negalią turintiems asmenims, turi būti užtikrintas paslaugos teikimas tiesiogiai lietuvių gestų kalba, nesant galimybės ‒ vertimas į gestų kalbą ir pan.), atsižvelgiant į jo poreikius, tiek grupėmis, tiek individualiai |
| **12.5.** | **340** | **Laikinas apnakvindinimas** | **Apibrėžimas** | Nakvynės ir būtinųjų paslaugų (asmens higienos, buitinių) suteikimas asmenims, kurie yra benamiai, smurtautojai, piktnaudžiauja alkoholiu, narkotinėmis, psichotropinėmis ar toksinėmis medžiagomis, esant krizinei situacijai ir pan., jei, nesuteikus šių paslaugų, kyla grėsmė jų sveikatai ar gyvybei |
|  |  |  | **Gavėjai** | Socialinę riziką patiriantys suaugę asmenys,senyvo amžiaus asmenys,smurtautojai,iš pataisos įstaigų paleisti asmenys, nuo kurių paleidimo iš pataisos įstaigos dienos praėjo ne daugiau nei 12 mėn.,socialinę riziką patiriančios šeimos |
|  |  |  | **Teikimo vieta** | Laikino apnakvindinimo įstaigose |
|  |  |  | **Teikimo trukmė/dažnumas** | Teikiama pagal poreikį, bet nepertraukiamai gali būti teikiama ne ilgiau kaip 7 paras |
|  |  |  | **Paslaugos sudėtis** | Nakvynės suteikimas,minimalios asmens higienos paslaugų(pvz., dušo) organizavimas,minimalių buitinių paslaugų (pvz., virtuvėlės) organizavimas,esant poreikiui, sveikatos priežiūros paslaugų organizavimas, palydėjimas į sveikatos priežiūros įstaigą |
|  |  |  | **Paslaugas teikiantys specialistai** | Socialiniai darbuotojai,individualios priežiūros darbuotojai,esant poreikiui, sveikatos priežiūros specialistai, kiti specialistai |
|  |  |  | **Ypatumai** | Policijos ar greitosios medicinos pagalbos tarnybų pristatyti asmenys laikino apnakvindinimo įstaigose apnakvindinami esant sveikatos priežiūros specialistų išvadai, kad asmeniui nereikalinga būtinoji medicinos pagalba |
| **12.6.** | **350** | **Intensyvi krizių įveikimo pagalba** | **Apibrėžimas** | Socialinių įgūdžių ugdymo, palaikymo ir (ar) atkūrimo, pagalbos, kitų būtinųjų paslaugų (asmens higienos, buitinių ir kt.) suteikimas ir (ar) organizavimas asmeniui (šeimai), siekiant atkurti jo (jos) savarankiškumą, prarastus socialinius ryšius ir padėti integruotis į visuomenę, laikino apgyvendinimo, jei asmuo (šeima) dėl patirto smurto, prievartos, nustatyto vaiko apsaugos poreikio ar kitų priežasčių negali naudotis savo gyvenamąja vieta |
|  |  |  | **Gavėjai** | Vaikai, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra, kiti tos šeimos vaikai kartu su jų atstovais (atstovu) pagal įstatymą,socialinę riziką patiriantys vaikai ir jų šeimos,socialinę riziką patiriantys suaugę asmenys,socialinę riziką patiriančios šeimos,smurtautojai, iš pataisos įstaigų paleisti asmenys, nuo kurių paleidimo iš pataisos įstaigos dienos praėjo ne daugiau nei 12 mėn., kiti asmenys (pvz., smurtą patyrę asmenys, jų vaikai ir kt.)  |
|  |  |  | **Teikimo vieta** | Įvykio vietoje (mobiliosios krizių įveikimo komandos),socialinių paslaugų įstaigose (pvz., krizių centre),laikino apgyvendinimo įstaigose šeimoms, turinčioms vaikų,kitose įstaigose |
|  |  |  | **Teikimo trukmė/dažnumas** | Pagal poreikį |
|  |  |  | **Paslaugos sudėtis** | Bendravimas,psichologinė pagalba,psichosocialinė pagalba,laikinas apgyvendinimas, kasdienio gyvenimo įgūdžių ugdymas ir (ar) palaikymas, ir (ar) atkūrimas (savitvarka, asmens higiena, sveika gyvensena, namų ruoša, namų saugumas, švara ir tvarka, maisto ruošimas, biudžeto planavimas, pinigų taupymas ir valdymas, naudojimasis banko paslaugomis, apsipirkimas, orientavimasis aplinkoje, naudojimasis viešuoju transportu ir kt.),darbo įgūdžių ugdymas,apsaugos organizavimas,kitos paslaugos, reikalingos konkrečiam asmeniui  |
|  |  |  | **Paslaugas teikiantys specialistai** | Socialiniai darbuotojai, individualios priežiūros darbuotojai, psichologai, kiti specialistai  |
|  |  |  | **Ypatumai** | Tame pačiame krizių centre neturi būti apgyvendinami nuo smurto ir (ar) prekybos žmonėmis nukentėję asmenys ir smurtautojai |
| **12.7.** | **360** | **Psichosocialinė pagalba** | **Apibrėžimas** | Pagalbos (socialinės, psichologinės, sielovados) suteikimas ir organizavimas asmenims, išgyvenantiems krizę ar patiriantiems stiprius emocinius išgyvenimus (sunkias ligas, netektis, skyrybas šeimoje, psichologinį, moralinį, fizinį ar seksualinį smurtą), ir jų šeimoms, artimiesiems |
|  |  |  | **Gavėjai** | Vaikai su negalia ir jų šeimos,vaikai, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra, kiti tos šeimos vaikai kartu su jų atstovais pagal įstatymą,suaugę asmenys su negalia ir jų šeimos, artimieji,senyvo amžiaus asmenys ir jų šeimos, artimieji,krizinėje situacijoje (skyrybos, darbo praradimas, artimojo netektis ir kt.) esančios šeimos ir jų nariai,socialinę riziką patyrę ar patiriantys vaikai ir jų šeimos,socialinę riziką patyrę ar patiriantys suaugę asmenys ir jų šeimos, smurtautojai, kiti asmenys ir jų šeimos |
|  |  |  | **Teikimo vieta** | Socialinių paslaugų įstaigose (psichosocialinės pagalbos centre, krizių centre, šeimos paramos centre, paramos šeimai tarnyboje), asmens namuose |
|  |  |  | **Teikimo trukmė/dažnumas** | Pagal poreikį, teikiant paslaugą visą parą, gali būti organizuojamas laikinas apnakvindinimas |
|  |  |  | **Paslaugos sudėtis** | Bendravimas,psichologinė pagalba,kitos paslaugos |
|  |  |  | **Paslaugas teikiantys specialistai** | Socialiniai darbuotojai, individualios priežiūros darbuotojai, psichologai, sielovados ir kiti specialistai |
| **12.8.** | **370** | **Apgyvendinimas nakvynės namuose**  | **Apibrėžimas** | Laikinas nakvynės, socialinių įgūdžių ugdymo, palaikymo ir (ar) atkūrimo bei kitų būtinųjų paslaugų (asmens higienos, buitinių ir kt.) suteikimas asmenims, neturintiems gyvenamosios vietos ar dėl kitų priežasčių negalintiems ja naudotis, siekiant atkurti savarankiškumą, prarastus socialinius ryšius ir padėti integruotis į visuomenę |
|  |  |  | **Gavėjai** | Socialinę riziką patiriantys suaugę asmenys,senyvo amžiaus asmenys,kiti socialinę riziką patiriantys asmenys (pvz., besilaukiančios moterys, nepilnametės besilaukiančios merginos ir nepilnametės motinos) |
|  |  |  | **Teikimo vieta** | Nakvynės namuose |
|  |  |  | **Teikimo trukmė/dažnumas** | Iki 12 mėn. ar ilgiau |
|  |  |  | **Paslaugos sudėtis** | Apgyvendinimas,emocinė-psichologinė pagalba,minimalių buitinių ir asmens higienos paslaugų (virtuvėlė, dušas, skalbimo paslaugos ir t. t.) organizavimas,kasdienio gyvenimo įgūdžių ugdymas ir (ar) palaikymas, ir (ar) atkūrimas (savitvarka, asmens higiena, sveikos gyvensenos įgūdžiai, namų ruošos darbai, namų saugumas, švaros virtuvėje ir kitur namuose palaikymas, maisto ruošimas, biudžeto planavimas, pinigų taupymas ir valdymas, naudojimasis banko paslaugomis, apsipirkimas, orientavimasis aplinkoje, naudojimasis viešuoju transportu ir kt.),darbo įgūdžių ugdymas,pagalba organizuojant sveikatos priežiūros paslaugas,apsaugos organizavimas,kitos paslaugos, reikalingos asmeniui individualiai |
|  |  |  | **Paslaugas teikiantys specialistai** | Socialiniai darbuotojai,individualios priežiūros darbuotojai,kiti specialistai |
|  |  |  | **Ypatumai** | Apgyvendinimo nakvynės namuose laikotarpiu teikiamos paslaugos konkrečiam asmeniui gali būti skirtingos, atsižvelgiant į jo poreikius, bet jų turi būti ne mažiau kaip 3 iš nurodytų šiame papunktyje |
| **12.9.** | **380** | **Pagalba globėjams (rūpintojams), budintiems globotojams, įtėviams ir šeimynų steigėjams, dalyviams ar besirengiantiems jais tapti** | **Apibrėžimas** | Atrankos, konsultavimo, mokymų, pagalbos ir paslaugų organizavimas, teikimas, suteikiant žinių ir kompetencijų, reikalingų auginant globojamus (rūpinamus), prižiūrimus ir įvaikintus vaikus |
|  |  |  | **Gavėjai** | Vaikus globojantys (rūpinantys), prižiūrintys ar įvaikinę asmenys ir besirengiantys globėjais (rūpintojais), budinčiais globotojais, įtėviais ar šeimynų steigėjais, dalyviais tapti asmenys |
|  |  |  | **Teikimo vieta** | Globos centruose,įstaigose, teikiančiose įtėvių ir globėjų (rūpintojų) paieškos, rengimo, atrankos, konsultavimo ir pagalbos jiems teikimo paslaugas,įvairiose institucijose (socialinių paslaugų, švietimo, sveikatos priežiūros įstaigose, NVO ir kt.),budinčio globotojo ar globėjo (rūpintojo), įtėvio namuose, šeimynose ir kt. |
|  |  |  | **Teikimo trukmė/dažnumas** | Kaip nurodyta Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos apraše, patvirtintame Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“ |
|  |  |  | **Paslaugos sudėtis** | Mokymų organizavimas (įskaitant tęstinį),savitarpio pagalbos grupių organizavimas,kitos paslaugos |
|  |  |  | **Paslaugas teikiantys specialistai** | Socialiniai darbuotojai,valstybinės vaiko teisių apsaugos institucijos atestuoti asmenys,kiti specialistai |
|  |  |  | **Ypatumai** | Budintiems globotojams, esant poreikiui ir galimybėms, globėjams (rūpintojams), šeimynos dalyviams globos centras organizuoja laikino atokvėpio paslaugas, kurios teikiamos budinčio globotojo, globėjo (rūpintojo), šeimynos dalyvio ir globos centro rašytiniu susitarimu. Teikiant laikino atokvėpio paslaugą, globotojo (rūpintojo) globojamas (rūpinamas), budinčio globotojo, šeimynos prižiūrimas vaikas negali būti apgyvendinamas institucijoje |
| **12.10.** | **390** | **Apgyvendinimas apsaugotame būste** | **Apibrėžimas** | Asmens (šeimos) apgyvendinimas ir pagalbos suteikimas namų aplinkoje, reikalingų paslaugų organizavimas bendruomenėje, siekiant kompensuoti, atkurti, ugdyti, palaikyti ir plėtoti asmens (šeimos) socialinius ir savarankiško gyvenimo įgūdžius |
|  |  |  | **Gavėjai** | Suaugę asmenys su negalia ir jų šeimos,socialinę riziką patiriantys asmenys (kuriems reikalinga atkryčio prevencija),sulaukę pilnametystės asmenys (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose |
|  |  |  | **Teikimo vieta** | Asmeniui (šeimai) suteiktoje gyvenamojoje vietoje |
|  |  |  | **Teikimo trukmė/dažnumas** | Suaugusiems asmenims su negalia ir jų šeimoms:Apgyvendinimo paslauga – iki 3 m. ar ilgiau, pagalba – nuo 1 iki 10 val. per savaitę;socialinę riziką patiriantiems asmenims:apgyvendinimo paslauga – iki 24 mėn., pagalba – nuo 1 iki 10 val. per savaitę |
|  |  |  | **Paslaugos sudėtis** | Apgyvendinimas,socialinių įgūdžių ugdymas, palaikymas ir (ar) atkūrimas,kasdienio gyvenimo įgūdžių ugdymas ir (ar) palaikymas, ir (ar) atkūrimas (savitvarka, asmens higiena, sveika gyvensena, namų ruoša, namų saugumas, švara virtuvėje ir kitur namuose, maisto gaminimas, biudžeto planavimas, pinigų taupymas ir valdymas, naudojimasis banko paslaugomis, apsipirkimas, orientavimasis aplinkoje, naudojimasis viešuoju transportu ir kt.),kitos paslaugos |
|  |  |  | **Paslaugas teikiantys specialistai** | Socialiniai darbuotojai,individualios priežiūros darbuotojai |
|  |  |  | **Ypatumai** | Paslauga organizuojama taikant atvejo vadybos metodą;apgyvendinimo apsaugotame būste paslauga konkrečiam asmeniui, atsižvelgiant į jo poreikius, gali būti skirtinga. Visais atvejais apgyvendinimo apsaugotame būste paslaugą turi sudaryti ne mažiau nei 3 į šios paslaugos sudėtį įeinančios šiame papunktyje nurodytos paslaugos;Sulaukusiems pilnametystės asmenims (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose, apgyvendinimo apsaugotame būste paslauga teikiama kaip palydėjimo paslaugos jaunuoliams dalis |
| **12.11.** | **400** | **Vaikų dienos socialinė priežiūra** | **Apibrėžimas** | Dienos socialinės priežiūros paslaugos, kuriomis siekiama ugdyti vaiko ir jo šeimos narių socialinius bei gyvenimo įgūdžius |
|  |  |  | **Gavėjai** | Socialinę riziką patiriantys vaikai nuo 6 iki 18 m. ir jų šeimos,vaikai nuo 6 iki 18 m. iš socialinę riziką patiriančių šeimų ir jų šeimos,vaikai su negalia nuo 6 iki 18 m. ir jų šeimos,kiti vaikai nuo 6 iki 18 m. ir jų šeimos (pvz., likę be tėvų globos vaikai) |
|  |  |  | **Teikimo vieta** | Socialinių paslaugų įstaigose (pvz., vaikų dienos centruose) |
|  |  |  | **Teikimo trukmė/dažnumas** | Ne mažiau kaip 12 valandų per savaitę |
|  |  |  | **Paslaugos sudėtis** | Kasdienio gyvenimo įgūdžių ugdymas ir (ar) palaikymas, ir (ar) atkūrimas (savitvarka, asmens higiena, sveikos gyvensenos įgūdžiai ir kt.),pagalba ruošiant pamokas,maitinimo organizavimas,laisvalaikio organizavimas,psichologinės pagalbos organizavimas, kitos individualios socialinės paslaugos, atsižvelgiant į vaiko poreikius (pvz., logopedo paslaugos) |
|  |  |  | **Paslaugas teikiantys specialistai** | Socialiniai darbuotojai,individualios priežiūros darbuotojai,kiti specialistai |
|  |  |  | **Ypatumai** | Vaikai, kuriems paslaugos teikimo metu sukako 18 m. ir kurie mokosi pagal bendrojo ugdymo programas, paslauga gali būti teikiama ir toliau, iki jie baigs bendrojo ugdymo programą, bet ne ilgiau nei iki tų metų, kuriais jie baigia mokytis pagal šias programas, rugpjūčio 31 d.,vaikai su negalia – iki mokslo metų, kuriais jiems sukanka 21 metai ir kuriais jie mokosi pagal šias programas, pabaigos |
| **12.12.** | **410** | **Laikinas atokvėpis (socialinė priežiūra)** | **Apibrėžimas** | Socialinės priežiūros paslaugos, teikiamos laikino atokvėpio paslaugos gavėjams, siekiant sudaryti sąlygas asmenims, kurie namuose augina, prižiūri, globoja (rūpina) ir (ar) slaugo kartu gyvenančius laikino atokvėpio paslaugos gavėjus, derinti asmeninį gyvenimą ir laikino atokvėpio paslaugos gavėjo priežiūrą, globą (rūpinimą) ir (ar) slaugą, suteikiant jiems galimybę kompensuoti šeimos interesus ir poreikius, pailsėti nuo nuolatinės namuose auginamo, prižiūrimo ir (ar) globojamo (rūpinamo) kartu gyvenančio laikino atokvėpio paslaugos gavėjo priežiūros ir (ar) slaugos |
|  |  |  | **Gavėjai** | Suaugę asmenys su negalia ir vaikai su negalia, kaip jie apibrėžti Lietuvos Respublikos socialinių paslaugų įstatyme ir kuriems nustatytas specialusis nuolatinės slaugos arba specialusis nuolatinės priežiūros (pagalbos) poreikis |
|  |  |  | **Teikimo vieta** | Asmens namuose |
|  |  |  | **Teikimo trukmė/dažnumas** | Pagal poreikį, tačiau bendra abiejų Katalogo 12.12 ir 15.3 papunkčiuose nurodytų socialinių paslaugų teikimo trukmė per metus negali viršyti 720 val. |
|  |  |  | **Paslaugos sudėtis**  | Bendravimas,maitinimo organizavimas (jei maistą pristato kitos tarnybos) arba maisto produktų nupirkimas, pristatymas ir pagalba ruošiant maistą,pagalba buityje ir namų ruošoje (skalbiant, tvarkant namus, apsiperkant, rūpinantis asmens higiena ir kt.),palydėjimas į įvairias įstaigas,kitos pagalbos organizavimas ligos paūmėjimo ar krizių atvejais,kitos paslaugos, reikalingos siekiant asmeniui sudaryti galimybes gyventi savo namuose  |
|  |  |  | **Paslaugas teikiantys specialistai** | Socialiniai darbuotojai,individualios priežiūros darbuotojai,sveikatos priežiūros personalas, kiti specialistai |
|  |  |  | **Ypatumai** | Laikino atokvėpio paslaugos organizuojamos ir teikiamos individualiai, atsižvelgiant į kiekvieno asmens, kuris namuose augina, prižiūri, globoja (rūpina) ir (ar) slaugo kartu gyvenančius laikino atokvėpio paslaugos gavėjus, ir į laikino atokvėpio paslaugos gavėjo poreikius. Jei laikino atokvėpio paslaugą teikiantis specialistas, teikdamas laikino atokvėpio paslaugą, lieka nakvoti laikino atokvėpio paslaugos gavėjo namuose, jam turi būti užtikrintos tam reikalingos sąlygos – suteiktas visas nakvynei reikalingas inventorius, sudaryta galimybė naudotis laikino atokvėpio paslaugos gavėjo namuose esančiais indais, kitu inventoriumi bei visais patogumais, skirtais žmogaus fiziologiniams ir higienos poreikiams patenkinti.Laikino atokvėpio paslaugą teikiantis specialistas paslaugos teikimo metu turi užtikrinti asmeniui tuo metu teikiamų socialinių ir kitų paslaugų nepertraukiamumą |

13. Pagalbos pinigai (kodas SPIS 300) yra piniginė išmoka, skiriama asmeniui (šeimai), kuriam bendrąsias socialines paslaugas ir socialinę priežiūrą yra veiksmingiau organizuoti pinigine forma. Pagalbos pinigų gavėjai yra suaugę asmenys su negalia ir jų šeimos, senyvo amžiaus asmenys ir jų šeimos, vaikus globojančios šeimos, budintys globotojai. Pagalbos pinigų mokėjimo atvejus, tvarką ir paslaugų teikimo trukmę nustato savivaldybė.

14. Socialinė globa teikiama institucijoje (socialinės globos įstaigoje) ar asmens namuose. Socialinės globos teikimo trukmė priklauso nuo asmens paslaugų poreikio ir nuo įstaigos tipo.

15. Socialinės globos paslaugos:

|  |  |  |  |  |
| --- | --- | --- | --- | --- |
| **Eil. Nr.** | **Kodas SPIS** | **Paslaugos pavadinimas** | **Kriterijus** | **Apibūdinimas** |
| **1** | **2** | **3** | **4** | **5** |
| **15.1.** |  | **Dienos socialinė globa** | **Apibrėžimas** | Visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu |
|  | 411414415 |  | **Gavėjai** | Vaikai su negalia,suaugę asmenys su negalia,senyvo amžiaus asmenys |
|  |  |  | **Teikimo vieta** | Institucijoje (dienos socialinės globos centre asmenims su negalia, dienos socialinės globos centre senyvo amžiaus asmenims, vaikų su negalia dienos socialinės globos centre, socialinės globos namuose), asmens namuose |
|  |  |  | **Teikimo trukmė/dažnumas** | Nuo 3 val. per dieną, iki 5 dienų per savaitę institucijoje,nuo 2 iki 10 val. per parą, iki 7 dienų per savaitę asmens namuose |
|  |  |  | **Paslaugos sudėtis** | Bendravimas,laisvalaikio organizavimas,ugdymo organizavimas (vaikams su negalia ir suaugusiesiems su negalia iki 21 m.),maitinimo organizavimas (kai paslauga teikiama ilgiau nei 5 val. per dieną),asmeninės higienos paslaugų (skalbimo ir pan.), organizavimas, psichologinė ir psichoterapinė pagalba,pagalba rengiantis, maitinantis, prausiantis ir kt.,socialinių įgūdžių ugdymas, palaikymas ir (ar) atkūrimas,kasdienio gyvenimo įgūdžių ugdymas ir palaikymas (tvarkant pinigų apskaitą, apsiperkant ir mokant mokesčius, planuojant ir atliekant namų ruošos darbus ir pan.),darbo įgūdžių ugdymas (siuvimas, mezgimas, audimas, dailės dirbiniai, keramika, savarankiškas patalpų, aplinkos tvarkymas ir pan.),sveikatos priežiūros paslaugų organizavimas,transporto paslaugų organizavimas,kitos paslaugos, reikalingos asmeniui pagal jo savarankiškumo lygį |
|  |  |  | **Paslaugas teikiantys specialistai** | Socialiniai darbuotojai,individualios priežiūros darbuotojai,psichologai, psichoterapeutai,sveikatos priežiūros, švietimo, ugdymo, užimtumo specialistai |
| **15.2.** |  | **Trumpalaikė socialinė globa** | **Apibrėžimas** | Visuma paslaugų, kuriomis asmeniui tam tikrą laiką teikiama kompleksinė, nuolatinės specialistų priežiūros reikalaujanti pagalba ar tęstinės socialinės paslaugos darbo savaitę (paromis) |
|  | 422423424421425426 |  | **Gavėjai** | Vaikai, likę be tėvų globos,socialinę riziką patiriantys vaikai, suaugę asmenys su negalia,vaikai su negalia,senyvo amžiaus asmenys,socialinę riziką patiriantys asmenys |
|  |  |  | **Teikimo vieta** | **Vaikams, likusiems be tėvų globos**vaikų socialinės globos namuose,socialinės globos namuose vaikams su negalia,šeimynose,bendruomeniniuose vaikų globos namuose |
|  |  |  |  | **Socialinę riziką patiriantiems vaikams** vaikų socialinės globos namuose,psichologinės bei socialinės reabilitacijos įstaigose asmenims, priklausomiems nuo psichoaktyviųjų medžiagų,bendruomeniniuose vaikų globos namuose |
|  |  |  |  | **Vaikams su negalia**socialinės globos namuose vaikams su negalia,specializuotuose slaugos ir socialinės globos namuose,dienos socialinės globos centruose,asmens namuose |
|  |  |  |  | **Suaugusiems asmenims su negalia**socialinės globos namuose suaugusiems asmenims su negalia,specializuotuose slaugos ir socialinės globos namuose,specialiuosiuose socialinės globos namuose,grupinio gyvenimo namuose,dienos socialinės globos centruose,asmens namuose |
|  |  |  |  | **Senyvo amžiaus asmenims**socialinės globos namuose senyvo amžiaus asmenims,specializuotuose slaugos ir socialinės globos namuose,specialiuosiuose socialinės globos namuose,asmens namuose |
|  |  |  |  | **Socialinę riziką patiriantiems suaugusiems ar senyvo amžiaus asmenims**psichologinės bei socialinės reabilitacijos įstaigose asmenims, priklausomiems nuo psichoaktyviųjų medžiagų |
|  |  |  | **Teikimo trukmė/dažnumas** | **Vaikams, likusiems be tėvų globos**iki vaikui pasibaigs laikinoji globa, bet ne ilgiau nei 18 mėn. |
|  |  |  |  | **Socialinę riziką patiriantiems vaikams** iki jie bus grąžinti į šeimą, bet ne ilgiau nei 18 mėn.,psichologinės bei socialinės reabilitacijos įstaigose asmenims, priklausomiems nuo psichoaktyviųjų medžiagų, – iki 18 mėn. |
|  |  |  |  | **Vaikams su negalia**daugiau kaip 10 val. per parą iki 6 mėn. per metus asmens namuose,daugiau kaip 10 val. per parą iki 6 mėn. per metus arba iki 5 parų per savaitę neterminuotai institucijoje |
|  |  |  |  | **Suaugusiems asmenims su negalia, senyvo amžiaus asmenims**daugiau kaip 10 val. per parą iki 6 mėn. per metus asmens namuose,daugiau kaip 10 val. per parą iki 6 mėn. per kalendorinius metus arba iki 5 parų per savaitę neterminuotai institucijoje |
|  |  |  |  | **Socialinę riziką patiriantiems asmenims**psichologinės bei socialinės reabilitacijos įstaigose asmenims, priklausomiems nuo psichoaktyviųjų medžiagų, – iki 18 mėn. |
|  |  |  | **Paslaugos sudėtis** | Apgyvendinimas,psichologinė ir psichoterapinė pagalba ar jos organizavimas,socialinių įgūdžių ugdymas, palaikymas ir (ar) atkūrimas,kasdienio gyvenimo įgūdžių ugdymas, palaikymas ir (ar) atkūrimas (savitvarka, asmens higiena, sveikos gyvensenos įgūdžiai, namų ruošos darbai, namų saugumas, švaros virtuvėje ir kitur namuose palaikymas, maisto ruošimas, biudžeto planavimas, pinigų taupymas ir valdymas, naudojimasis banko paslaugomis, apsipirkimas, orientavimasis aplinkoje, naudojimasis viešuoju transportu ir kt.),darbo įgūdžių ugdymas ir dienos užimtumas (siuvimas, mezgimas, audimas, dailės dirbiniai, keramika) ar jo organizavimas,laisvalaikio organizavimas,asmeninės higienos paslaugų (skalbimo ir pan.) organizavimas, maitinimas (vaikams, asmenims su negalia, senyvo amžiaus asmenims),ugdymo organizavimas (vaikams su negalia ir suaugusiems asmenims su negalia iki 21 m.),esant poreikiui sveikatos priežiūros paslaugos,kitos paslaugos, reikalingos asmeniui pagal jo savarankiškumą ir poreikius |
|  |  |  | **Paslaugas teikiantys specialistai** | Socialiniai darbuotojai,individualios priežiūros darbuotojai,sveikatos priežiūros, švietimo, ugdymo, užimtumo ir kiti specialistai |
| **15.3.**  | 428 | **Laikinas atokvėpis****(globa)** | **Apibrėžimas** | Trumpalaikės arba dienos socialinės globos paslaugos, teikiamos laikino atokvėpio paslaugos gavėjams, siekiant sudaryti sąlygas asmenims, kurie namuose augina, prižiūri, globoja (rūpina) ir (ar) slaugo kartu gyvenančius laikino atokvėpio paslaugos gavėjus, derinti asmeninį gyvenimą ir laikino atokvėpio paslaugos gavėjo priežiūrą, globą (rūpinimą) ir (ar) slaugą, suteikiant jiems galimybę kompensuoti šeimos interesus ir poreikius, pailsėti nuo nuolatinės namuose auginamo, prižiūrimo ir (ar) globojamo (rūpinamo) kartu gyvenančio laikino atokvėpio paslaugos gavėjo priežiūros ir (ar) slaugos |
|  |  |  | **Gavėjai** | Suaugę asmenys su negalia ir vaikai su negalia, kaip jie apibrėžti Lietuvos Respublikos socialinių paslaugų įstatyme ir kuriems nustatytas specialusis nuolatinės slaugos arba specialusis nuolatinės priežiūros (pagalbos) poreikis |
|  |  |  | **Teikimo vieta** | Asmens namuose,Socialinių paslaugų įstaigoje  |
|  |  |  | **Teikimo trukmė/dažnumas** | Pagal poreikį, tačiau bendra abiejų Katalogo 12.12 ir 15.3 papunkčiuose nurodytų socialinių paslaugų teikimo trukmė per metus negali viršyti 720 val.Išimtiniais atvejais, esant krizinei situacijai (asmens, kuris namuose augina, prižiūri, globoja (rūpina) ir (ar) slaugo kartu gyvenančius laikino atokvėpio paslaugos gavėjus, skyrybos, darbo praradimas, artimojo netektis ir kt.), laikino atokvėpio paslauga gali būti nepertraukiamai teikiama iki 90 parų.Tarp Katalogo 15.2 papunktyje nurodytos trumpalaikės socialinės globos paslaugos, kai ji teikiama stacionarioje globos įstaigoje, ir laikino atokvėpio paslaugos teikimo turi būti ne trumpesnė nei 14 dienų pertrauka |
|  |  |  | **Paslaugos sudėtis**  | Teikiamos paslaugos apima Katalogo 15.1 papunktyje nurodytos dienos socialinės globos paslaugos ir Katalogo 15.2 papunktyje nurodytos trumpalaikės socialinės globos paslaugos sudėtyse išvardytas paslaugas |
|  |  |  | **Paslaugas teikiantys specialistai** | Socialiniai darbuotojai,individualios priežiūros darbuotojai,sveikatos priežiūros personalas, kiti specialistai |
|  |  |  | **Ypatumai** | Laikino atokvėpio paslaugos organizuojamos ir teikiamos individualiai, atsižvelgiant į kiekvieno asmens, kuris namuose augina, prižiūri, globoja (rūpina) ir (ar) slaugo kartu gyvenančius laikino atokvėpio paslaugos gavėjus, ir į laikino atokvėpio paslaugos gavėjo poreikius. Jei laikino atokvėpio paslaugą teikiantis specialistas, teikdamas laikino atokvėpio paslaugą, lieka nakvoti laikino atokvėpio paslaugos gavėjo namuose, jam turi būti užtikrintos tam reikalingos sąlygos – suteiktas visas nakvynės inventorius, sudaryta galimybė naudotis laikino atokvėpio paslaugos gavėjo namuose esančiais indais, kitu inventoriumi bei visais patogumais, skirtais žmogaus fiziologiniams ir higienos poreikiams patenkinti.Laikino atokvėpio paslaugą teikiantis specialistas laikino atokvėpio paslaugos teikimo metu turi užtikrinti asmeniui teikiamų socialinių ir kitų paslaugų nepertraukiamumą |
| **15.4.** |  | **Ilgalaikė socialinė globa** | **Apibrėžimas** | Visuma paslaugų, kuriomis nesavarankiškam asmeniui teikiama kompleksinė, nuolatinės specialistų priežiūros reikalaujanti pagalba |
|  | **432****431****434****435** |  | **Gavėjai** | Be tėvų globos likę vaikai, kuriems nustatyta nuolatinė globa, vaikai su negalia, suaugę asmenys su negalia,senyvo amžiaus asmenys |
|  |  |  | **Teikimo vieta** | **Be tėvų globos likusiems vaikams, kuriems nustatyta nuolatinė globa**vaikų socialinės globos namuose, šeimynose, bendruomeniniuose vaikų globos namuose |
|  |  |  |  | **Vaikams su negalia**socialinės globos namuose vaikams su negalia,specializuotuose slaugos ir socialinės globos namuose, bendruomeniniuose vaikų globos namuose |
|  |  |  |  | **Suaugusiems asmenims su negalia** socialinės globos namuose suaugusiems asmenims su negalia, specializuotuose slaugos ir socialinės globos namuose, specialiuosiuose socialinės globos namuose,grupinio gyvenimo namuose suaugusiems asmenims su negalia |
|  |  |  |  | **Senyvo amžiaus asmenims** socialinės globos namuose senyvo amžiaus asmenims,specializuotuose slaugos ir socialinės globos namuose,specialiuosiuose socialinės globos namuose |
|  |  |  | **Teikimo trukmė/dažnumas** | **Be tėvų globos likusiems vaikams, kuriems nustatyta nuolatinė globa**iki vaikui pasibaigs nuolatinė globa |
|  |  |  |  | **Vaikams su negalia**iki vaikui sukaks 18 m. |
|  |  |  |  | **Suaugusiems asmenims su negalia, senyvo amžiaus asmenims** daugiau nei 6 mėn. per metus neterminuotai |
|  |  |  | **Paslaugos sudėtis** | Apgyvendinimas,socialinių įgūdžių ugdymas, palaikymas ir (ar) atkūrimas,kasdienio gyvenimo įgūdžių ugdymas, palaikymas ir (ar) atkūrimas (savitvarka, asmens higiena, sveikos gyvensenos įgūdžiai, namų ruošos darbai, namų saugumas, švaros virtuvėje ir namuose palaikymas, maisto ruošimas, biudžeto planavimas, pinigų taupymas ir valdymas, naudojimasis banko paslaugomis, apsipirkimas, orientavimasis aplinkoje, naudojimasis viešuoju transportu ir kt.), tvarkant pinigų apskaitą, įsigyjant prekes ir mokant mokesčius, planuojant ir atliekant namų ruošos darbus, bendraujant, savarankiškai tvarkant patalpas, aplinką ir pan.),darbo įgūdžių ugdymas ir dienos užimtumas (siuvimas, mezgimas, audimas, dailės dirbiniai, keramika ir pan.) ar jo organizavimas,laisvalaikio organizavimas,pagalba rengiantis, maitinantis, prausiantis ir kitokio pobūdžio pagalba,asmeninės higienos paslaugų organizavimas (skalbimo paslaugų ir pan.),maitinimas,sveikatos priežiūros paslaugų (slaugos) organizavimas ar teikimas,kitos paslaugos, reikalingos asmeniui pagal jo savarankiškumo lygį |
|  |  |  | **Paslaugas teikiantys specialistai** | Socialiniai darbuotojai,individualios priežiūros darbuotojai,sveikatos priežiūros, švietimo, ugdymo, užimtumo specialistai |

**V SKYRIUS**

**SOCIALINIŲ PASLAUGŲ ĮSTAIGOS**

16. Skiriamos šios socialinių paslaugų įstaigų grupės:

16.1. stacionarios socialinių paslaugų įstaigos (socialinės globos namai);

16.2. nestacionarios socialinių paslaugų įstaigos;

16.3. šeimynos;

16.4. grupinio gyvenimo namai;

16.5. bendruomeniniai vaikų globos namai.

17. Stacionarios socialinių paslaugų įstaigos:

|  |  |  |  |
| --- | --- | --- | --- |
| **Eil. Nr.** | **Socialinių paslaugų įstaigos tipas** | **Apibūdinimas** | **Įstaigos** |
| **17.1.** | Socialinės globos namai | Socialinės globos įstaigos, teikiančios trumpalaikę/ilgalaikę socialinę globą vienu metu ne mažiau kaip 10 asmenų |  |
|  |  |  | 17.1.1. vaikų socialinės globos namai |
|  |  |  | 17.1.2. socialinės globos namai vaikams su negalia |
|  |  |  | 17.1.3. socialinės globos namai senyvo amžiaus asmenims  |
|  |  |  | 17.1.4. specializuoti slaugos ir socialinės globos namai |
|  |  |  | 17.1.5. specialieji socialinės globos namai |
|  |  |  | 17.1.6. socialinės globos namai suaugusiems asmenims su negalia |

18.Nestacionarios socialinių paslaugų įstaigos:

|  |  |  |  |
| --- | --- | --- | --- |
| **Eil. Nr.** | **Socialinių paslaugų įstaigos tipas** | **Apibūdinimas** | **Įstaigos** |
| **1** | **2** | **3** | **4** |
| **18.1.** | Laikino gyvenimo namai | Socialinių paslaugų įstaigos, teikiančios socialinę priežiūrą gyvenamosios vietos neturintiems, laikinai negalintiems ja naudotis asmenims, vaikams, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra, kitiems tos šeimos vaikams kartu su jų atstovais (atstovu) pagal įstatymą ar trumpalaikę socialinę globą asmenims po medicininės reabilitacijos |  |
|  |  |  | 18.1.1. nakvynės namai |
|  |  |  | 18.1.2. krizių centras |
|  |  |  | 18.1.3. laikino apgyvendinimo įstaiga šeimoms, turinčioms vaikų |
|  |  |  | 18.1.4. psichologinės bei socialinės reabilitacijos įstaiga asmenims, priklausomiems nuo psichoaktyviųjų medžiagų |
| **18.2.** | Dienos socialinės globos centrai | Dienos ar trumpalaikę socialinę globą teikiančios socialinės globos įstaigos |  |
|  |  |  | 18.2.1. dienos socialinės globos centras senyvo amžiaus asmenims |
|  |  |  | 18.2.2. dienos socialinės globos centras asmenims su negalia |
|  |  |  | 18.2.3. dienos socialinės globos centras vaikams su negalia  |
| **18.3.** | Savarankiško gyvenimo namai | Socialinę priežiūrą teikiančios socialinių paslaugų įstaigos, kuriose asmenys gyvena namų aplinkoje ir jiems sudaromos sąlygos savarankiškai tvarkytis savo asmeninį (šeimos) gyvenimą. Savarankiško gyvenimo namuose asmenys, iš dalies padedami socialinio darbuotojo (šeimos), patys tvarkosi savo buitį |  |
|  |  |  | 18.3.1. senyvo amžiaus žmonių savarankiško gyvenimo namai |
|  |  |  | 18.3.2. socialinę riziką patiriančių asmenų (šeimų) savarankiško gyvenimo namai |
|  |  |  | 18.3.3. suaugusių asmenų su negalia savarankiško gyvenimo namai |
|  |  |  | 18.3.4. savarankiško gyvenimo namai likusiems be tėvų globos vaikams (nuo 16 m.), kuriems teikiama globa (rūpyba) socialinės globos įstaigoje, ar sulaukusiems pilnametystės asmenims (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose |
| **18.4.** | Apsaugotas būstas | Socialinę priežiūrą teikiančios socialinių paslaugų įstaigos, kuriose gyvena iš dalies savarankiški asmenys (šeimos), kuriems pagalba organizuojama asmens namuose ir bendruomenėje | 18.4.1. apsaugotas būstas suaugusiems asmenims su negalia |
|  |  |  | 18.4.2. apsaugotas būstas socialinę riziką patiriantiems asmenims |
|  |  |  | 18.4.3. apsaugotas būstas sulaukusiems pilnametystės asmenims (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose |
| **18.5.** | Socialinės priežiūros centrai | Socialinės priežiūros ir (ar) darbinio užimtumo paslaugas teikiančios socialinių paslaugų įstaigos |  |
|  |  |  | 18.5.1. vaikų dienos centras |
|  |  |  | 18.5.2. šeimos paramos centras, paramos šeimai tarnyba |
|  |  |  | 18.5.3. dienos centras socialinę riziką patiriantiems suaugusiems asmenims |
|  |  |  | 18.5.4. dienos centras suaugusiems asmenims su negalia |
|  |  |  | 18.5.5. dienos centras senyvo amžiaus asmenims |
|  |  |  | 18.5.6. laikino apnakvindinimo įstaiga |
|  |  |  | 18.5.7. krizių centras |
|  |  |  | 18.5.8. psichosocialinės pagalbos centras |
|  |  |  | 18.5.9. globos centras |
|  |  |  | 18.5.10. socialinės dirbtuvės |
| **18.6.** | Bendruomenės centrai | Prevencines ir (ar) bendrąsias socialines paslaugas teikiančios socialinių paslaugų įstaigos |  |
|  |  |  | 18.6.1. bendruomenės centrai |
| **18.7.** | Kitos socialinių paslaugų įstaigos | Kitos prevencines, bendrąsias socialines paslaugas ar socialinę priežiūrą teikiančios socialinių paslaugų įstaigos |  |
|  |  |  | 18.7.1. pagalbos namuose tarnyba |
|  |  |  | 18.7.2. socialinių paslaugų centras |
|  |  |  | 18.7.3. atvirieji jaunimo centrai |
|  |  |  | 18.7.4. bendruomeniniai šeimos namai |
|  |  |  | 18.7.5. kitos įstaigos, organizacijos |

19. Šeimynos:

|  |  |  |  |
| --- | --- | --- | --- |
| **19.1.** | Šeimynos | Trumpalaikę/ilgalaikę socialinę globą teikiantys juridiniai asmenys, kurių teisinė forma yra šeimyna, šeimos aplinkoje globojantys 4 ir daugiau vaikų (bendras vaikų skaičius šeimynoje su savais vaikais – ne daugiau kaip 8 vaikai). Bendras vaikų skaičius gali būti didesnis, jei broliai ir seserys neišskiriami, arba mažesnis, jeigu globojamas vaikas su negalia | 19.1. šeimyna |

20. Grupinio gyvenimo namai:

|  |  |  |  |
| --- | --- | --- | --- |
| **20.** | Grupinio gyvenimo namai | Trumpalaikę/ilgalaikę socialinę globą teikianti socialinės globos įstaiga, kurioje bendruomenėje atskirose patalpose (name, bute) namų aplinkoje gyvena iki 10 nesavarankiškų ar iš dalies savarankiškų asmenų. Grupinio gyvenimo namų gyventojams socialinės, sveikatos priežiūros, užimtumo, švietimo, kultūros ir kitos paslaugos organizuojamos ir teikiamos bendruomenėje | 20.1. grupinio gyvenimo namai suaugusiems asmenims su negalia20.2. grupinio gyvenimo namai senyvo amžiaus asmenims |

21. Bendruomeniniai vaikų globos namai:

|  |  |  |  |
| --- | --- | --- | --- |
| **21.** | Bendruomeniniai vaikų globos namai | Trumpalaikę/ilgalaikę socialinę globą teikianti socialinės globos įstaiga, kurios bendruomenėje atskirose patalpose (name, bute) pagal šeimai artimos aplinkos modelį gyvena iki 8 vaikų. Bendruomeninių vaikų globos namų gyventojams sudaromos sąlygos gauti reikiamas paslaugas bendruomenėje | 21.1. bendruomeniniai vaikų globos namai vaikams, likusiems be tėvų globos, socialinę riziką patiriantiems vaikams ir vaikams su negalia |

\_\_\_\_\_\_\_\_\_\_\_\_\_\_